****

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 400-08/21-01/01

**URBROJ:** 2196-19-01-23-39

**Negoslavci,** 21.03.2023. godine

Na temelju članka 74. Zakona o komunalnom gospodarstvu („Narodne novine“ broj 68/18, 110/18 i 32/20) i članka 32, stavka. 2., točke 2. Statuta Općine Negoslavci („Službeni glasnik Općine Negoslavci“ broj 01/21) Općinski načelnik dana 21.03.2023. godine donosi

**IZVJEŠĆE**

**o izvršenju Programa održavanja komunalne infrastrukture za 2022. godinu**

**Članak 1.**

Utvrđuje se da je tijekom 2022. godine izvršen Program održavanja komunalne infrastrukture za 2022. godinu, kako slijedi.

Prikaz planiranih sredstava i ostvarenja plana: prihod od komunalne naknade, prihod od naknade za korištenje javnih površina, kapitalna pomoć iz državnog proračuna – EU fondovi, prihod od Hrvatskih voda, prihod iz proračuna.

.

**Članak 2.**

Prikaz planiranih i izvršenih sredstava iz Općinskog proračuna Općine Negoslavci

|  |  |  |
| --- | --- | --- |
| **OPIS** | **PLANIRANO** | **IZVRŠENO** |
| 1. ***Održavanje nerazvrstanih cesta*** | | |
| Održavanje nerazvrstanih cesta (sanacija) – cesta u Željezničkoj ulici k.č. 1945, k.o. Negoslavci | 400.000,00 kn | 361.517,60 kn |
| Tekuće održavanje nerazvrstanih cesta i čišćenje snijega | 0,00 kn | **-** |
| 1. ***Održavanje javnih površina na kojima nije dopušten promet motornim vozilima*** | | |
| Uređenje centra općine (sanacija) | 100.000,00 kn | 99.442,00 kn |
| 1. ***Održavanje javnih zelenih površina*** | | |
| Održavanje javnih površina | 17.000,00 kn | 15.743,71 kn |
| 1. ***Održavanje groblja i krematorija unutar groblja*** | | |
| Uređenje groblja i kapele na groblju | 450.000,00 kn | 401.765,00 kn |
| 1. ***Održavanje javne rasvjete*** | | |
| Upravljanje i održavanje javne rasvjete | 30.000,00 kn | 14.570,00 kn |
| Podmirenje troškova električne energije | 100.000,00 kn | 84.185,10 kn |

**Članak 3.**

Suglasno zakonskim obvezama ovaj Izvještaj se dostavlja Općinskom vijeću na razmatranje i odlučivanje.

**Članak 4.**

Izvješće će se objaviti u Službenom glasniku Općine Negoslavci i na internet stranici Općine Negoslavci.

**OPĆINSKI NAČELNIK**

Dušan Jeckov

**OBRAZLOŽENJE**

Sukladno članku 74., stavku 1. Zakona o komunalnom gospodarstvu („Narodne novine“ broj 68/18, 110/18 i 32/20), propisana je obveza Općinskog načelnika da godišnje podnosi izvješće o izvršenju programa održavanja komunalne infrastrukture Općinskom vijeću vlastite jedinice. Izvješće se podnosi istodobno sa izvješćem o izvršenju proračuna te se objavljuje u službenom glasniku JLS, sukladno članku 74., stavku 2. i 3. Zakona o komunalnom gospodarstvu.

Prema Programu Općine Negoslavci o održavanju komunalne infrastrukture za 2022. godinu („Službeni glasnik Općine Negoslavci“ broj 7/21) (u daljem tekstu: Program) bilo je planirano izdvajanje po slijedećim stavkama:

1. Održavanje nerazvrstanih cesta (sanacija i tekuće održavanje) ukupno 400.000,00 kn a prema Izvješću o izvršenju Programa održavanja komunalne infrastrukture za 2022. godinu (u daljem tekstu: Izvršenje) je utrošeno ukupno 361.517,60 kn.

2. Prema Programu je planirano za Održavanje javnih površina na kojima nije dopušten promet motornim vozilima ukupno 100.000,00 kn, za stavku Uređenje centra općine (sanacija) a prema Izvršenju je utrošeno ukupno 99.442,00 kn.

3.Prema Programu je planirano za Održavanje javnih zelenih površina 17.000,00 kn a prema Izvršenju je utrošeno 15.743,71 kn. Pod održavanjem javnih zelenih površina podrazumijeva se košnja, obrezivanje, sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih površina i površina u parkovima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

4.Prema Programu je planirano za Održavanje groblja i kapele unutar groblja ukupno 450.000,00 kn, a prema Izvršenju je utrošeno 401.765,00 kn. Sredstva su utrošena u okviru projekta "Rekonstrukcija komunalne infrastrukture na groblju u naselju Negoslavci", a koje je financirano sredstvima Agencije za plaćanje u poljoprivredi, ribarstvu i ruralnom razvoju, Agencije za plaćanje u poljoprivredi.

5.Prema Programu je planirano za Održavanje javne rasvjete – Upravljanje i održavanje javne rasvjete i Podmirenje troškova električne energije ukupno 130.000,00 kn, a prema Izvršenju je utrošeno 98.755,10 kn. Sredstva su 2022. godine uložena za tekuće održavanje javne rasvjete, i potrošnju električne energije.